REGLAMENT DE RÈGIM INTERN DEL DEPARTAMENT D' INFERMERIA DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/663)
  + [Valencià](/va/acuerdo/663)






Selector de idioma

Leer

* [Español](/es/acuerdo/663)
* [Valencià](/va/acuerdo/663)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE RÈGIM INTERN DEL DEPARTAMENT D' INFERMERIA DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
============================================================================================================================================

Secretaria General

Butlletí Oficial Universitat d'Alacant





REGLAMENT DE RÈGIM INTERN DEL DEPARTAMENT D' INFERMERIA DE LA UNIVERSITAT D'ALACANT

Data d'aprovació
:   20/07/2007

Data de publicació
:   24/07/2007

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=663.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/663)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/663)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE RÈGIM INTERN DEL DEPARTAMENT D' INFERMERIA DE LA UNIVERSITAT D'ALACANT&url=https://www.boua.ua.es/va/acuerdo/663)

**Títol:** REGLAMENT DE RÈGIM INTERN DEL DEPARTAMENT D' INFERMERIA DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** divendres, 20 de juliol de 2007

REGLAMENT DE RÈGIM INTERN DEL DEPARTAMENT D’ INFERMERIA DE LA UNIVERSITAT D’ALACANT  
  
  
  
 ÍNDEX  
  
 TÍTOL PRELIMINAR  
 Art. 1. Naturalesa  
 Art. 2. Competències  
 Art. 3. Composició  
 TÍTULO I: DELS ÒRGANS DEL DEPARTAMENT  
 Art. 4. Dels Òrgans del Departament  
 CAPÍTOL I: DELS ÒRGANS COL¿LEGIATS  
 SECCIÓ 1a: DEL CONSELL DE DEPARTAMENT  
         Art. 5. Competències  
         Art. 6. Composició  
         Art. 7. Convocatòria d’eleccions   
         Art. 8. Comissió Electoral  
         Art. 9. Procediment electoral  
 SECCIÓ 2a: DE LA COMISSIÓ PERMANENT DEL CONSELL DE DEPARTAMENT  
         Art. 10. Competències  
         Art. 11. Composició  
         SECCIÓ 3a: DEL FUNCIONAMENT DELS ÒRGANS COL¿LEGIATS  
         Art. 12. Règim de sessions del Consell de Departament  
 Art. 13. Règim de sessions de la Comissió Permanent del Consell de Departament  
 Art. 14. Règim jurídic i funcionament dels òrgans col¿legiats  
     CAPÍTOL II: DELS ÒRGANS UNIPERSONALS  
         SECCIÓ 1a: DE LA DIRECTORA DEL DEPARTAMENT  
         Art. 15. Competències   
         Art. 16: Elecció   
         Art. 17. Mandat, remoció, nomenament i cessament  
         SECCIÓ 2a: DE LA SUBDIRECTORA DEL DEPARTAMENT  
         Art. 18. Nomenament i cessament  
         Art. 19. Funcions  
         SECCIÓ 3a: DE LA SECRETÀRIA DEL DEPARTAMENT  
         Art. 20. Nomenament, substitució i cessament  
         Art. 21. Funcions  
 TÍTOL II: DEL RÈGIM ECONÒMIC I FINANCER  
 Art. 22. Mitjans materials  
 Art. 23. Gestió pressupostària  
 TÍTOL III: DE LA REFORMA DEL REGLAMENT  
 Art. 24. Reforma del Reglament  
 DISPOSICIONS ADDICIONALS  
 Primera. De les alumnes internes   
 Segona: Del gènere  
 DISPOSICIONS TRANSITÒRIES  
 Primera. Mandat dels membres del Consell de Departament  
 Segona. Mandat del director del Departament  
 DISPOSICIÓ DEROGATÒRIA  
 DISPOSICIÓ FINAL  
    
 TÍTOL PRELIMINAR  
 Article 1. Naturalesa  
 El Departament d’Infermeria, adscrit a l’Escola Universitària d’ Infermeria, és l’òrgan encarregat d’organitzar, desenvolupar i coordinar els ensenyaments en l’àmbit de l’àrea de coneixement d’Infermeria que el compon, d’acord amb la programació docent de la Universitat, així com de donar suport i fomentar les activitats i iniciatives docents i investigadores del professorat adscrit a aquest Departament.  
  
 Article 2. Competències  
 Corresponen al Departament les següents competències:  
 a-    Organitzar, desenvolupar i coordinar la docència de la disciplina corresponent d’acord amb els plans d’estudi i la programació docent de les facultats i escoles, si escau.  
 b-    Organitzar, desenvolupar i coordinar la docència en els estudis de postgrau en les matèries de la seua competència.  
 c-    Promoure estudis d’especialització i donar suport a les activitats i iniciatives docents de les seues membres.  
 d-    Impulsar la investigació pròpia i donar suport a les activitats i iniciatives investigadores de les seues membres.  
 e-    Proporcionar assessorament científic, tècnic i artístic a persones físiques o entitats públiques o privades en l’àmbit de les seues competències.  
 f-    Desenvolupar processos de qualitat en la docència i investigació i participar en l’avaluació de les activitats del seu personal docent i investigador i d’administració i serveis.  
 g-    Promoure activitats d’extensió universitària, a proposta de les seues membres.  
 h-    Procurar la renovació i l’enriquiment científic, tècnic, artístic i pedagògic de les seues membres.  
 i-    Participar en l’elaboració dels plans d’estudi i en la programació de la resta d’activitats docents que afecten la seua àrea de coneixement.  
 j-    Organitzar i proposar la seua plantilla docent i investigadora i de personal d’administració i serveis, en els termes de la programació pròpia de la Universitat.  
 k-    Participar en els procediments de selecció i promoció del personal docent i investigador, així com del personal d’administració i serveis que integre el Departament, d’acord amb el que establisquen la normativa vigent i els reglaments de la Universitat.  
 l-    Administrar el seu pressupost i gestionar els mitjans materials d’acord amb la planificació econòmica i comptable de la Universitat.  
 m-    Cooperar amb els altres òrgans de la Universitat en la realització de les seues funcions.  
 n-    Promoure contractes amb persones, universitats o entitats públiques o privades per a la realització de treballs de caràcter científic, tècnic o artístic, així com per al desenvolupament dels ensenyaments d’especialització o activitats específiques de formació.  
 o-    Determinar els procediments d’avaluació del rendiment de l’alumnat, d’acord amb els criteris generals que establisquen el Consell de Govern i les juntes de facultat o escola corresponent.  
 p-    Qualsevol altra comesa que els assignen les lleis, l’Estatut i els reglaments de la Universitat.   
 Article 3. Composició  
 Pertanyen al Departament:  
 a-    El personal docent i investigador de la seua àrea de coneixement.  
 b-    Les becàries d’investigació adscrites al Departament.  
 c-    L’alumnat matriculat en algunes de les matèries impartides pel Departament.  
 d-    El personal d’administració i serveis adscrit al Departament.  
  
 TÍTOL I: DELS ÒRGANS DEL DEPARTAMENT  
  
 Article 4. Òrgans del Departament  
 El govern, la representació i l’administració del Departament s’articula a través dels òrgans següents:  
 a-    Col¿legiats:   
     El Consell de Departament.  
     La Comissió Permanent del Consell de Departament.  
 b-    Unipersonals:  
     La directora del Departament.  
     La subdirectora del Departament, si escau, sempre que n’escaiga la designació d’acord amb els criteris que establisca el Consell de Govern.   
     La secretària del Departament.  
  
 CAPÍTOL I: DELS ÒRGANS COL¿LEGIATS  
  
 SECCIÓ 1a: DEL CONSELL DE DEPARTAMENT  
  
 Article 5. Competències  
 Corresponen al Consell de Departament les competències següents:  
 a-    Elaborar i aprovar la proposta de Reglament de règim intern, així com la modificació d’aquest.  
 b-    Elegir i remoure, si escau, la directora del Departament.  
 c-     Proposar, si escau, la constitució de seccions departamentals.  
 d-    Elaborar informes relatius a la creació de nous departaments, instituts universitaris d’investigació i centres, i els relatius a la creació, modificació o supressió de titulacions o ensenyaments i els seus corresponents plans d’estudis, quan afecten assignatures o especialitats de la seua àrea de coneixement.  
 e-    Aprovar la proposta de modificació de les plantilles de personal docent i investigador i de personal d’administració i serveis.  
 f-    Elegir i remoure, si escau, a les representants del Departament en les diferents comissions del centre o de la Universitat.  
 g-    Proposar la convocatòria de places vacants dels cossos docents universitaris i elevar la proposta de les membres de les comissions d’acord amb el que preveu l’Estatut de la Universitat d’Alacant.  
 h-    Participar en els procediments d’avaluació del personal docent i investigador.  
 i-    Participar en els procediments d’avaluació, certificació i acreditació de la Universitat que afecten les seues activitats.  
 j-    Aprovar la proposta de pressupost i la liquidació de comptes d’aquest.  
 k-    Establir les necessitats de personal i materials que siguen necessàries per al desenvolupament de les activitats del Departament, i gestionar els espais i mitjans materials de què dispose.   
 l-    Aprovar el pla d’actuació docent i investigador i la memòria anual del Departament, abans de l’inici de cada curs acadèmic.  
 m-    Aprovar l’informe previ d’adscripció de les seues membres a altres departaments o a instituts universitaris d’investigació, com també els informes sobre recepció de membres d’altres departaments.  
 n-    Distribuir l’activitat docent entre les seues membres i supervisar la qualitat de la docència que s’hi imparteix.  
 o-    Proposar programes i estudis de postgrau i especialització en matèries pròpies de l’ àrea de coneixement del Departament o en col¿laboració amb altres departaments, instituts universitaris d’investigació o altres centres.  
 p-    Conèixer, coordinar i difondre les activitats investigadores de les membres del Departament.  
 q-    Fixar els criteris per a avaluar i supervisar, si escau, l’activitat investigadora de les seues membres.  
 r-    Informar preceptivament i proposar la designació de les membres de les comissions avaluadores per a l’obtenció del grau de doctora.  
 s-    Proposar a la rectora el nomenament de col¿laboradores honorífiques amb funcions de suport i assistència a l’ensenyament,  i per a fer tasques d’investigació, entre especialistes de reconeguda competència que acrediten experiència professional fora de l’àmbit universitari.  
 t-    Emetre informe sobre la concessió de llicències per estudis del seu professorat per a realitzar activitats docents o investigadores vinculades a una universitat, institut o centre d’investigació, nacional o estranger.  
 u-    Conèixer, mitjançant l’informe de la directora, l’estat d’execució del pressupost assignat pel Consell de Govern de la Universitat.  
 v-    Qualsevol altra que li atribuïsca la normativa vigent.  
  
 Article 6. Composició  
 1.    El Consell de Departament, òrgan de govern d’aquest, està format per:  
 a-    Membres nats: tot el personal docent i investigador doctor adscrit al Departament, que constituirà el 75 per 100 del Consell.  
 b-    Membres representants dels diferents col¿lectius, que constituiran el 25 per 100 restant, d’acord amb la distribució següent:  
     10 por 100 elegit per i entre el personal docent i investigador no doctor i les becaries d’investigació.  
     10 per 100 elegit per i entre les estudiants matriculades en les assignatures que impartisca el Departament.  
     5 per 100 elegit per i entre el personal d’administració i serveis destinat en el Departament.  
 Les fraccions iguals o superiors a 0,50 que resulten del repartiment es corregiran per excés i les inferiors, per defecte.  
 En tot cas es garantirà almenys una representant per cada col¿lectiu.  
 2.    La part electiva del Consell de Departament es renovarà cada dos anys, mitjançant eleccions convocades a aquest efecte per la directora, d’acord amb el que dispose aquest Reglament i, en els aspectes no previstos, la normativa pròpia de la Universitat que siga d’aplicació.  
  
 Article 7. Convocatòria d’eleccions  
 1.    L’elecció de les representants es farà per sufragi universal, lliure, igual, directe i secret, es portarà a terme necessàriament dins el període lectiu i sense que puga coincidir amb els terminis de convocatòria d’exàmens ordinaris.   
 El sufragi és un dret personal i indelegable, sense que siga admissible el vot per correu. No obstant això podrà exercitar-se el dret al vot anticipat. El procediment per a l'exercici del vot de forma anticipada es realitzarà conforme al previst en l'article 28 del Reglament Electoral de la Universitat aprovat pel Claustre Universitari, i amb les següents especificitats:   
  
     L'electora que vulga emetre el seu vot de forma anticipada haurà de fer-lo en els terminis previstos en el calendari electoral. L'emissió del vot anticipat exclou el dret a realitzar-lo presencialment.   
     L'electora es personarà en la secretaria del Departament i sol¿licitarà exercir el seu dret a vot anticipat, prèvia exhibició del seu document d'identificació (DNI, permís de conduir, passaport o targeta d’ identificació universitària (TIU).   
      La secretària de la Comissió Electoral del Departament expedirà a l'electora, a sol¿licitud d’aquesta, una certificació de la seua inscripció en el cens de la circumscripció on pertanga, un sobre grandària gran, altre menut i la papereta de votació.   
     L'electora, dins del termini establit a aquest efecte en el calendari electoral, introduirà la papereta en el sobre de menor grandària, i aquest, juntament amb la certificació d'inscripció en el cens, al seu torn, en el de grandària major. El sobre major ho dirigirà a la presidenta de la Comissió Electoral amb indicació de la circumscripció i mesa en la qual li correspon votar.   
     La Comissió Electoral farà arribar la documentació relativa als vots anticipats a les presidentes de les meses corresponents, les quals, una vegada finalitzada la votació i realitzada l'oportuna anotació de vot en el cens, obriran el sobre major davant els membres de la mesa i dipositaran el sobre menut dins de la urna procedent, procedint seguidament a barrejar els diferents vots, abans d'obrir la urna per a l'escrutini.  
  
 2.    Seran electores i elegibles les membres del Departament que, en el seu respectiu àmbit, es troben en servei actiu i efectiu, estiguen adscrites o matriculades per la modalitat de matrícula ordinària.  
 3.    Cap persona podrà exercir el dret de sufragi actiu i passiu en més d’un cos i, si escau, circumscripció electoral. Les electores que pertanyen a més d’un hauran de comunicar a la Comissió Electoral, en el termini establit, l’adscripció a aquell en què vulguen exercir el seu dret de sufragi. En altre cas, la Comissió Electoral, d’ofici, adscriurà a l’electora al cos i circumscripció menys nombrós d’entre els quals forme part.  
 4.    Les eleccions seran convocades un mes abans de la finalització del mandat, en sessió del Consell de Departament, durant la qual s’aprovarà el calendari electoral i es sortejaran les membres de la Comissió Electoral.  
 5.    El calendari electoral inclourà les següents dates i terminis:  
 a-    Data d’exposició pública del cens electoral provisional.  
 b-    Termini d’adscripció a un cos o circumscripció electoral per a les electores que pertanyen a més d’un.  
 c-    Termini de presentació de reclamacions contra el cens provisional.  
 d-    Data de publicació del cens definitiu.  
 e-    Termini de presentació de candidatures.  
 f-    Data de proclamació provisional de candidates.  
 g-    Termini de presentació de reclamacions contra l’acte de proclamació provisional de candidates.  
 h-    Data de proclamació definitiva de candidates.  
 i-    Termini de campanya electoral.  
 j-    Termini per a exercir el vot anticipat.  
 k-    Data de la jornada de votació i horari.  
 l-    Data de proclamació provisional de candidates electes.  
 m-    Termini de presentació de reclamacions contra l’acte de la proclamació provisional de candidates electes.  
 n-    Data de proclamació definitiva de candidats electes.  
 6.    La convocatòria d’eleccions, juntament amb el calendari electoral, es farà pública en els taulers d’anuncis del Departament i, si escau, en la pàgina web, i serà remesa al Consell d’Alumnes.  
  
 Article 8. Comissió Electoral  
 1.    La Comissió Electoral estarà formada per una professora doctora pertanyent als cossos docents universitaris, que exercirà de presidenta, un membre del personal d’administració i serveis, que serà la  secretària, i una estudiant, que actuarà com a vocal, totes elles adscrites al Departament. Les membres de la Comissió Electoral, així com les seues suplents, seran designades mitjançant sorteig públic celebrat en el Consell de Departament.   
 2.    Les membres de la Comissió Electoral són inelegibles, excepte renúncia. En aquest cas seran substituïdes per la membre suplent que corresponga.  
 Quan hi haja impossibilitat manifesta de substitució entre les integrants d’un determinat col¿lectiu, la directora del Departament podrà variar la composició de la Comissió Electoral i fer un nou sorteig per a designar les noves membres.  
 3.    Les competències de la Comissió Electoral són:  
 a-    Publicar el cens provisional d’electores.   
 b-    Resoldre, si escau, les reclamacions contra el cens provisional i aprovar el cens definitiu.  
 c-    Determinar el nombre de representants que s’han d’elegir en cada col¿lectiu i, si escau, circumscripció electoral, de forma directament proporcional als percentatges establits en l’article 6.  
 d-    Proclamar provisionalment les candidatures presentades, una vegada comprovades les causes d’inelegibilitat.  
 e-    Resoldre, si escau, les reclamacions contra la proclamació provisional de candidates i fer-ne la proclamació definitiva.  
 f-    Constituir-se en mesa electoral, el dia fixat per a l’acte de la votació.   
 g-    Proclamar provisionalment les candidates electes.  
 h-    Resoldre, si escau, les reclamacions contra la proclamació provisional de candidates electes i fer-ne la proclamació definitiva.  
 i-    Interpretar i aplicar la normativa electoral i qualsevol altra que es derive d’aquesta que siga procedent per a l’adequat desenvolupament dels procediments electorals.  
 4.    La Comissió Electoral tindrà la seua seu en la secretaria del Departament, on es remetran les consultes i reclamacions dirigides a aquesta.  
 5.    Els acords de la Comissió Electoral s’adoptaran per majoria simple. El quòrum necessari per a la constitució de la Comissió Electoral requerirà la presència d’almenys dos de les seues membres.  
 6.    Els acords de la Comissió Electoral són recurribles en alçada davant la rectora de la Universitat d’Alacant.  
 7.    Finalitzat el procés electoral, la Comissió Electoral remetrà a la secretaria del Departament tota la documentació derivada perquè l’arxive i la custodie.  
  
 Article. 9. Procediment electoral  
 1.    Les membres de la Comissió Electoral, titulars i suplents, es reuniran abans de l’inici de la votació per a constituir-se en mesa electoral. Les suplents substituiran les seues respectives titulars en cas d’absència d’aquestes.  
 Si per incompareixença d’algunes de les membres de la mesa electoral no fóra possible constituir-la, aquelles que es troben presents podran designar les persones més idònies, i sempre que siga possible dins del mateix col¿lectiu, per a garantir el bon desenvolupament de l’elecció, o encomanar aquesta designació a la directora del Departament.  
 2.    Quan el nombre de representants a elegir siga igual o superior al d’electores, les integrants del col¿lectiu en el qual es donen aquestes circumstàncies seran proclamades, per la Comissió Electoral, membres del Consell de Departament.  
 3.    Quan el nombre de candidatures presentades siga igual o inferior al nombre de representants a elegir, no serà necessari fer la votació, i seran proclamades com a membres del Consell de Departament aquestes candidates.  
 4.    Quan dos o més candidates obtinguen el mateix nombre de vots, es donarà preferència per a la seua proclamació com a membre del Consell de Departament la candidata que porte més temps vinculada a  la Universitat d’Alacant al cos electoral pel qual ha presentat la seua candidatura. En el cas de l’alumnat, serà elegida la de major edat.  
  
 SECCIÓ 2a: DE LA COMISSIÓ PERMANENT DEL CONSELL DE DEPARTAMENT  
  
  
 Article 10. Competències  
 Les competències de la Comissió Permanent seran les que li delegue el Consell de Departament. No seran delegables les establides en els apartats a), b), e), f), j) i o) de l’article 5 d’aquest Reglament.  
  
 Article 11. Composició  
 La Comissió Permanent del Consell de Departament estarà formada per:  
     La  directora del Departament.  
     La subdirectora del Departament, si escau.  
     La secretària del Departament.  
     Una representant del personal docent i investigador doctora, elegida per i entre elles.  
     Una representant del personal docent i investigador no doctora i becàries d’investigació, elegida per i entre elles.  
     Una representant de les estudiants, elegida per i entre elles.  
     Una representant del personal d’administració i serveis, elegida per i entre elles.  
  
 SECCIÓ 3a: DEL FUNCIONAMENT DELS ÒRGANS COL¿LEGIATS  
  
 Article 12. Règim de sessions del Consell de Departament  
 El Consell de Departament es reunirà:  
 a-    En sessió ordinària, almenys dues vegades al semestre.  
 b-    En sessió extraordinària, sempre que siga convocat per la directora, a iniciativa pròpia o quan ho sol¿licite, almenys, una cinquena part de les seues membres.  
 Presidirà les sessions la directora del Departament, i actuarà com a secretària, la del Departament.  
  
 Article 13. Règim de sessions de la Comissió Permanent del Consell de Departament   
 La Comissió Permanent del Consell de Departament es reunirà tantes vegades como siga necessari, a instància de la directora o quan ho sol¿liciten, almenys, una cinquena part de les seues membres.   
 Presidirà las sessions la directora del Departament, i actuarà com a secretària la del Departament.  
  
 Article 14. Règim jurídic i funcionament dels òrgans col¿legiats  
 1.    La  convocatòria dels òrgans col¿legiats, que es comunicarà preferentment per via electrònica, correspondrà a la seua presidenta i haurà de notificar-se assegurant la recepció per les seues membres amb una antelació mínima de setenta-dues hores en el cas de les sessions ordinàries i de quarante-vuit hores en el cas de les sessions extraordinàries.  
 La convocatòria haurà de  contenir l’ordre del dia de la sessió, i la informació sobre els temes objecte de la convocatòria estarà a la disposició de les membres en el mateix termini.   
 L’ordre del dia serà fixat per la presidenta, tenint en compte, si escau, les peticions de les altres membres formulades abans de la comunicació de la convocatoria dels òrgans col¿legiats.   
  
 La presidenta inclourà obligatòriament en l’ordre del dia els temes que li hagen sigut presentats per escrit, i en tot cas amb anterioritat a la comunicació de la convocatoria dels òrgans col¿legiats, per un mínim d’un deu per cent dels membres de l’òrgan.   
 2.    Excepte disposició contrària d’aquest Reglament, el quòrum per a la vàlida constitució dels òrgans col¿legiats a l’efecte de celebració de sessions, deliberacions i presa d’acords requerirà la presència de la presidenta i secretària o, si escau, de les qui les substituïsquen, i de la meitat almenys de la resta de components, en primera convocatòria.  
 Si no hi haguera quòrum, l’òrgan col¿legiat es constituirà en segona convocatòria mitja hora després de l’assenyalada per a la primera. Als efectes de l’apartat anterior, hi haurà prou amb la presència de la presidenta i secretària, o de les seues substitutes, i l’assistència de la tercera part de les membres de l’òrgan.  
 3.    Els acords seran adoptats per la majoria simple de les assistents a la sessió, excepte els casos en els quals la normativa vigent establisca una altra majoria.   
 Excepte la previsió expressa en contrari en la normativa vigent, les referències al règim d’acords es computaran tenint en compte el nombre de membres que en cada moment componguen l’òrgan.  
 No podrà ser objecte de deliberació o acord cap assumpte que no figure en l’ordre del dia de la sessió, llevat que hi estiguen presents totes les membres de l’òrgan col¿legiat i siga declarada la urgència de l’assumpte pel vot favorable de la majoria absoluta.  
 4.    Les membres de l’òrgan col¿legiat podran fer constar en acta el seu vot contrari a l’acord adoptat, la seua abstenció o el sentit del seu vot favorable, i els motius que el justifiquen. Així mateix, podran sol¿licitar la transcripció íntegra de la seua intervenció o proposta, sempre que aporten en l’acte o en el termini que assenyale la presidenta el text que s’hi corresponga fidelment amb la mateixa, i es farà constar així en l’acta o unint-ne a aquesta una còpia a la mateixa.  
 Les membres que discrepen de l’acord adoptat podran formular vot particular per escrit en el termini de quaranta-vuit hores, que s’incorporarà al text aprovat.  
 Les votacions es faran a mà alçada. No obstant això, la votació serà secreta quan es tracte d’elecció de persones o quan així ho sol¿licite una cinquena part, almenys, de les assistents.  
 5.    Llevat que hi haja una disposició en contrari en la normativa vigent, qualsevol membre podrà delegar el seu dret en un altre membre de l’òrgan col¿legiat.  
 La delegació haurà de constar per escrit i ser notificada a la presidenta de l’òrgan en el moment de la constitució de la sessió. Seran vàlides les delegacions que s'emeten per la via telemàtica o la via fax sempre que quede reflectida clarament la identitat de l'emissora delegant i la de la receptora delegada.  
 A l’efecte d’establir quòrum per a la vàlida constitució de l’òrgan, així com les majories per a l’adopció d’acords, es considerarà present el membre que n’haja exercit la delegació, i s’atorgarà eficàcia al vot que per ella emeta, si escau, la membre delegada.  
  
 CAPÍTOL II: DELS ÒRGANS UNIPERSONALS  
  
 SECCIÓ 1a: DE LA DIRECTORA DEL DEPARTAMENT  
  
 Article 15. Competències  
 1.    Corresponen a la directora del Departament aquestes competències:  
 a-    Representar el Departament, dirigir-lo i coordinar-ne la gestió ordinària.  
 b-    Convocar i presidir les reunions del Consell de Departament i de la Comissió Permanent, assegurant el compliment de les lleis i d’aquest Reglament, dirigint i moderant les deliberacions,  com també suspendre-les quan aprecie que concorre causa justificada.  
 c-    Executar els acords adoptats pel Consell de Departament.  
 d-    Informar el Consell de Departament dels acords adoptats i actuacions seguides per la Comissió Permanent.  
 e-    Supervisar l’execució dels plans d’activitats a desenvolupar pel Departament i elaborar la memòria anual d’aquestes.  
 f-    Vetlar pel compliment de la dedicació del personal docent i investigador.  
 g-    Dirigir l’activitat del personal d’administració i serveis adscrit al Departament.  
 h-    Proposar a la rectora el nomenament de la secretària i, si escau, de la subdirectora.  
 i-    Informar el Consell de Departament, almenys semestralment, de l’estat d’execució del pressupost assignat pel Consell de Govern de la Universitat d’Alacant.  
 j-    Qualsevol altra funció que li atribuïsquen aquest Reglament, la legislació vigent i l’Estatut de la Universitat d’Alacant, com també les que hi puga delegar el Consell de Departament.  
 2.    En cas de vacant, absència, malaltia o altra causa legal, les funcions de la directora seran assumides per la subdirectora del Departament. Quan el Departament no dispose d’aquesta figura, aquestes funcions seran assumides per la secretària.  
  
 Article 16. Elecció   
 1.    El Consell de Departament elegirà la directora entre el seu professorat doctor pertanyent als cossos docents universitaris. No obstant això, serà elegida entre funcionàries no doctores dels cossos docents universitaris o professores contractades doctores.  
 2.    L’elecció de directora de Departament serà per votació nominal i secreta. El vot serà personal i indelegable, sense que resulte admissible el vot per correu. Es podrà votar anticipadament en les condicions que s'arrepleguen en l'apartat 1 de l'article 7 d'aquest mateix Reglament i el previst en l'article 28 del Reglament Electoral de la Universitat i aprovat pel Claustre Universitari.  
 3.    Amb una antelació mínima d’un mes per a concloure el període de mandat ordinari, se celebrarà una sessió del Consell de Departament en la qual es convocaran les eleccions, i es determinarà la data i l’horari de la sessió de Consell de Departament en la qual es votarà, i que serà convocada amb aquest exclusiu objecte.  
 4.    En la sessió del Consell de Departament en la qual haja de portar-se a terme l’elecció, amb caràcter previ a l’inici d’aquesta, es farà el sorteig públic de la mesa electoral entre les membres presents del Consell. No podran formar part d’aquesta les candidates.   
 La mesa electoral estarà formada per tres membres, i s’intentarà que estiguen representats els col¿lectius de professorat, alumnat i personal d’administració i serveis.   
 La mesa electoral resoldrà les reclamacions que pogueren ocasionar-se en la votació, escrutini i proclamació de la candidata electa i adoptarà les mesures necessàries per a garantir el secret de la votació.  
 Actuarà de presidenta d’aquesta sessió del Consell de Departament el personal docent i investigador de la mesa electoral. En cas que la mesa estiga integrada per més d’una membre d’aquest col¿lectiu, la presidència correspondrà a la de major antiguitat en la Universitat d’Alacant.   
 En aquest mateix acte i a instàncies de la presidenta de la mesa electoral, les candidates, en el termini màxim d'una hora, exposaran el seu programa davant les membres del Consell de Departament, obrint-se a continuació un torn d'intervencions en el qual les membres del Consell de Departament podran expressar les seues opinions referent a això i realitzar les preguntes que estimen oportunes, sent moderada la sessió per qui exercisca la presidència de la mesa electoral.  
 5.    Per a donar cumpliment a l’article 93.2 de l’Estatut de la Universitat d’Alacant s’actuarà de la següent manera:  
 Cas d’existir més d’una candidatura:  
 a)    Primera volta:  
     En cas d’existir alguna candidata que siga funcionària doctora es procedirà a l’elecció d’entre no més aquestes candidates funcionàries doctores.  
     En cas de no existir cap candidata que siga funcionària docent doctora es procedirà a l’elecció d’entre totes les candidates.  
 Resultarà elegida directora la candidata que obtinga, en primera votació, més de la meitat dels vots vàlidament emesos per les membres del Consell de Departament.  
 b)    Segona volta:  
     De no obtenir cap candidata més de la meitat dels vots vàlidament emesos per les membres del Consell de Departament en primera volta, es procedirà, als dos dies lectius següents, a una segona elecció, però, en aquesta ocasió, d’entre totes les candidates, tant funcionàries no doctores com professores doctores contratades doctores.  
 Resultarà elegida directora qui obtinga el major nombre de vots vàlidament emesos.  
 En el cas de l’existència d’una única candidatura, solament se celebrarà la primera volta. Si la candidata no obtinguera més de la meitat dels vots vàlidament emesos per les membres del Consell de Departament, no resultarà elegida, havent d’iniciar-se un nou procés electoral.  
 6.    Conclosa la votació, la mesa electoral farà, en la mateixa sessió del Consell, l’escrutini, que tindrà caràcter públic.  
 7.    Si no s’hi presentara cap candidata, la directora cessant o qui exercisca les seues funcions continuarà exercint-les. En aquest cas, s’efectuarà una nova convocatòria per a l’elecció de directora en el termini màxim d’un mes.  
  
 Article 17. Mandat, remoció, nomenament i cessament.  
 1.    El mandat de directora serà de quatre anys. La seua reelecció serà possible una sola vegada.  
 2.    La directora del Departament podrà ser remoguda pel Consell de Departament. La moció de censura haurà de ser presentada, almenys, per una cinquena part de les membres del Consell, i requerirà per a ser aprovada el vot favorable de la majoria absoluta de les membres que el componen.  
 Seran d’aplicació en aquests casos les previsions que arreplega l’article 85 de l’Estatut de la Universitat d’Alacant.  
 3.    El nomenament i el cessament de la directora, d’acord amb les propostes del Consell de Departament, corresponen a la rectora.  
  
 SECCIÓ 2a: DE LA SUBDIRECTORA DEL DEPARTAMENT   
  
 Article 18. Nomenament i cessament  
  
 1.    La subdirectora, quan escaiga la seua designació d’acord amb els criteris que establisca el Consell de Govern, serà nomenada per la rectora, a proposta de la directora de Departament, entre el professorat que complisca els requisits per a ser directora.  
 2.    La subdirectora cessarà en el seu càrrec a petició pròpia, a proposta de la directora o quan concloga el mandat d’aquesta. En aquest l’últim cas, continuarà en el seu càrrec interinament mentre no es produïsca el nomenament de nova directora.  
  
  
 Article 19. Funcions  
  
 La subdirectora col¿labora amb la directora en el govern i direcció del Departament, ocupa totes les funcions que aquesta li assigne o hi delegue, i la substitueix en cas de vacant, absència o malaltia.  
  
 SECCIÓ 3a: DE LA SECRETÀRIA DEL DEPARTAMENT  
  
 Article 20. Nomenament, substitució i cessament  
  
 1.    La secretària serà nomenada  per la rectora, a proposta de la directora del Departament, entre el professorat a temps complet adscrit a aquell.  
 2.    En cas de vacant, absència o malaltia, la secretària serà substituïda pel personal docent i investigador amb dedicació a temps complet de menor edat del Consell de Departament.  
 3.    La secretària cessarà en el seu càrrec a petició pròpia, a proposta de la directora o quan concloga el mandat d’aquesta. En aquest últim cas, continuarà en el seu càrrec interinament mentre no es produïsca el nomenament de nova directora.  
  
 Article 21. Funcions  
  
 A la secretària li correspon l’elaboració i custòdia de les actes i documents oficials del Departament, la col¿laboració en la coordinació de la gestió d’aquest, donar fe dels acords del Consell, i si escau de la Comissió Permanent, i totes les funcions que li puga encomanar la directora.  
  
  
 TÍTOL II: DEL RÈGIM ECONÒMIC i FINANCER  
  
 Article 22. Mitjans materials  
  
 1.    El Departament disposarà d’un pressupost propi que li serà assignat directament pel Consell de Govern, i en el qual caldrà consignar, a més d’aquells ingressos directes de la Universitat, els que procedisquen de contractes, subvencions o altres ingressos específics de les docents i investigadores del Departament, en els termes que establisca la Universitat.  
 2.    La distribució de les disponibilitats i dotacions materials i econòmiques del Departament entre les seues diferents àrees de coneixement haurà de respondre als principis que en el seu cas establisca sobre això el Consell de Govern i, en tot cas, atendre la seua respectiva activitat docent i investigadora.  
 3.    La distribució dels espais i mitjans materials de què disposa el Departament entre els seus membres haurà de portar-se a terme atenent la seua respectiva activitat docent i investigadora.  
  
  
 Article 23. Gestió pressupostària  
  
 1.    Correspon al Consell de Departament aprovar la distribució de la proposta de pressupost del Departament, com també la liquidació de comptes d’aquest.  
 2.    El pressupost serà gestionat d’acord amb el que preveu l’Estatut de la Universitat d’Alacant, així com la normativa de gestió pressupostària pròpia de la Universitat.   
 3.    La directora de Departament informarà, almenys semestralment, el Consell de Departament de l’estat d’execució del pressupost del Departament.   
  
  
 TÍTOL III: DE LA REFORMA DEL REGLAMENT  
  
 Article 24. Reforma del Reglament  
  
 1.    Aquest Reglament podrà reformar-se a proposta de la directora del Departament o d’un terç de les membres del Consell de Departament.  
 2.    L’aprovació de la proposta de reforma del Reglament requerirà un quòrum qualificat de la majoria absoluta de les membres del Consell de Departament.  
 3.    Una vegada aprovada, la proposta de reforma del Reglament serà elevada al Consell de Govern.  
  
  
 DISPOSICIONS ADDICIONALS  
 Primera. De les alumnes internes  
 Les funcions i obligacions de les alumnes internes seran les que es deriven de participar més directament en els projectes i línies investigadores i altres labors del Departament, ocupant les tasques que se li assignen d'acord amb la seua capacitat, formació i interès.   
  
 La convocatòria, que contindrà el nombre de places disponibles, s'efectuarà per la directora del departament, inserint-se en els taulers d'anuncis del departament i dels centres en els quals impartisca docència, durant, almenys, deu dies naturals. Així mateix, s'enviarà una còpia de la convocatòria a cadascuna de les Delegacions d'Alumnes dels Centres on el Departament impartisca docència.  
 A aquestes places, el nombre de les quals i altres circumstàncies han de ser aprovades pel Consell de Departament, podran concursar les alumnes de qualsevol cicle d'estudis en els quals impartisca docència el Departament.  
 La provisió de les places es farà mitjançant concurs en el qual haurà de valorar-se l'expedient acadèmic i es podrà efectuar, a més, una prova que es determinarà pel Departament.   
  
 La valoració d'aquest concurs s'efectuarà per una comissió composta per la directora o en qui delegue, dues professores de l'àrea de coneixement i una representant de l'alumnat, elegida per sorteig, de les pertanyents al Consell de Departament i que no siga aspirant a les places.  
 El nombre màxim d'alumnes internes no podrà excedir del nombre de professores amb dedicació a temps complet del departament.  
 Aquest nomenament es farà constar en l'expedient acadèmic de l'alumna, per a això la directora del Departament comunicarà els nomenaments efectuats als centres corresponents.  
 El nomenament d'alumnes internes tindrà efectes pel curs acadèmic que va ser seleccionada.  
 Les alumnes internes no tindran dret a remuneració o salari, derivat d'aquesta activitat.  
  
 Segona. Del gènere   
 Totes les denominacions contingudes en aquest Reglament d’òrgans unipersonals de govern, representació, càrrecs i membres de la comunitat universitària, així com qualsevol altra denominació que s’hi faça en gènere masculí o femení s’entendran fetes i s’utilitzaran indistintament en qualsevol dels gèneres, segons el sexe del titular que els ocupe o de la persona a la qual faça referència.  
  
  
 DISPOSICIONS TRANSITÒRIES  
  
 Primera.  Del mandat dels membres del Consell de Departament  
  
 Les membres del Consell de Departament elegides d’acord amb el Reglament electoral per a la primera elecció de consells de departaments, instituts universitaris d’investigació i els seus directors, aprovat pel Consell de Govern de la Universitat d’Alacant de 18 de novembre de 2004, continuaran exercint el seu càrrec fins al compliment del seu mandat.  
  
 Segona.  Del mandat de la directora del Departament  
  
 La directora del Departament elegida d’acord amb el procediment indicat en la disposició transitòria primera continuarà en el exercici del seu càrrec fins al compliment del mandat previst en aquest Reglament.  
  
  
 DISPOSICIÓ DEROGATÒRIA  
  
 Queda derogat el Reglament de règim intern del Departament d’Infermeria, aprovat per acord de Junta de Govern de data 2 de novembre de 1987.  
  
  
 DISPOSICIÓ FINAL  
  
 Aquest Reglament entrarà en vigor l’endemà de la seua publicació en el Butlletí Oficial de la Universitat d’Alacant, després de ser aprovat pel Consell de Govern.





[Carretera Sant Vicent del Raspeig s/n  
03830 Sant Vicent del Raspeig - Alacant  
 Tel. 26 868 5642 - Fax 45 331 2795](https://www.google.es/maps/@81.414030,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12120&trk=tyah&trkInfo=tarId%6J3247998290994%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)